Μελέτη της επίδρασης διαφορετικών συστημάτων λείανσης στην επιφανειακή μορφολογία και μικροδομή κεραμικών μονολιθικής ζιρκονίας
Creators: name: Φασούλα, Μαρία Χρήστου
Publisher: name: Aristotle University of Thessaloniki
Year: 2023
Subjects: Ζιρκονία
Λείανση
Αδρότητα
Zirconia
Polishing
Roughness

description: Σκοπός της παρούσας διπλωματικής εργασίας ήταν να συγκριθούν τρία συστήματα ενδοστοματικής λείανσης ζιρκονίας (Katana Zirkonia Twist DIA, ZiLMaster Shofu και EVE DIAPOL® RA) ως προς το επίπεδο λείανσης (αδρότητα επιφάνειας) που επιτυγχάνουν πριν και μετά από γήρανση. Δοκίμια μονολιθικής ζιρκονίας Katana HT (N=36) διαστάσεων 10mm x 10mm x 1mm λειάνθηκαν με το σύστημα εξωστοματικής λείανσης δύο σταδίων (Komet). Κατόπιν, υποβλήθηκαν σε προσομοίωση εξισορρόπησης σύγκλεισης. Μετά από τυχαία κατανομή σε τρεις ομάδες, χρησιμοποιήθηκε ανά ομάδα διαφορετικό σύστημα για την προσομοίωση της ενδοστοματικής λείανσης των δοκιμίων (Katana, Shofu, EVE). Έπειτα, τα δοκίμια και των τριών ομάδων υποβλήθηκαν σε επιταχυνόμενη γήρανση. Η αποτελεσματικότητά των συστημάτων λείανσης αξιολογήθηκε μέσω της μέτρησης ποσοτικών χαρακτηριστικών της επιφάνειας δοκιμίων ζιρκονίας (Sa, Sp, Sv, Sz) με χρήση οπτικής προφιλομετρίας στο σύνολο των δειγμάτων, και ποιοτικών χαρακτηριστικών, τα οποία αξιολογήθηκαν ενδεικτικά σε συγκεκριμένα δείγματα με χρήση περιθλασιμετρίας ακτίνων-X (XRD) και ηλεκτρονικής μικροσκοπίας σάρωσης. Διερευνήθηκε επίσης, η επίδραση του φαινομένου της επιταχυνόμενης γήρανσης στις προαναφερθείσες μεταβλητές. Η στατιστική ανάλυση πραγματοποιήθηκε με το λογισμικό SPSS έκδοση 27 και ως επίπεδο σημαντικότητας ορίστηκε το 0.05. Η μέση τιμή Sa μετά τη χρήση του συστήματος «ZiLMaster Shofu», βρέθηκε σημαντικά μεγαλύτερη από την αντίστοιχη μέση τιμή όπως μετρήθηκε έπειτα από την εξωστοματική λείανση (p-value=0.048). Επίσης, το σύστημα «Eve» είχε σημαντικά μεγαλύτερη μέση τιμή Sz και σημαντικά μικρότερη μέση τιμή Sv σε σχέση με το σύστημα «Katana» (p-value=0.012 και 0.002, αντίστοιχα). Τα ανωτέρω ευρήματα συνάδουν και με τις εικόνες από το ηλεκτρονικό μικροσκόπιο σάρωσης, όπου η επιφάνεια των δοκιμίων έπειτα από χρήση του συστήματος Katana είναι πιο λεία. Κατά τη γήρανση, δεν παρατηρήθηκε στατιστικά σημαντική μεταβολή στις παραμέτρους αδρότητας των δοκιμίων ζιρκονίας, σε κανένα από τα τρία συστήματα που χρησιμοποιήθηκαν για την ενδοστοματική λείανση. Τέλος, τα περιθλασιογράμματα XRD αποκάλυψαν παρουσία μεγαλύτερου ποσοστού μονοκλινούς φάσης έπειτα από λείανση με το σύστημα Eve έναντι των άλλων μελετηθέντων συστημάτων. Συμπερασματικά, το σύστημα Katana είναι το μόνο σύστημα που παρουσιάζει παρόμοια επίπεδα αδρότητας με την προσομοίωση της εξωστοματικής λείανσης, ενώ φαίνεται να επιτυγχάνει καλύτερα επίπεδα λείανσης συγκριτικά με τα άλλα δύο συστήματα. Τέλος, η μεταβολή της αδρότητας μετά τη γήρανση δε διαφοροποιείται σημαντικά, ανεξαρτήτως συστήματος ενδοστοματικής λείανσης που χρησιμοποιήθηκε.
description: Τhe aim of the present study was to compare three intraoral polishing kits (Katana Zirkonia Twist DIA, ZiLMaster Shofu and EVE DIAPOL® RA), which are recommended for polishing monolithic zirconia restorations. Surface roughness after using these intraoral kits was assessed, before and after accelerated aging. Katana HT Monolithic zirconia specimens (N=36), with the following dimensions 10mm x 10mm x 1mm, were initially polished using a two-stage extraoral polishing system (Komet). Subsequently, they were subjected to simulated occlusal adjustment. The specimens were then randomly classified into three groups. In each group a different intraoral polishing kit (Katana, Shofu, EVE) was used, followed by accelerated aging in an autoclave. Surface roughness was assessed quantitatively in all specimens by measuring specific parameters (Sa, Sp, Sv, Sz) using an optical profilometer. In certain zirconia specimens, X-ray diffraction analysis (XRD) and Scanning Electron Microscopy (SEM) were also performed to qualitatively characterize surface morphology. Finally, the impact of aging on the aforementioned variables was evaluated. Statistical analysis was performed using SPSS software version 27, with the significance threshold being set at 0.05. Mean Sa parameter, after using the Shofu intraoral polishing kit, was significantly increased, compared to mean Sa after extraoral polishing (p-value=0.048). Furthermore, polishing with the EVE system resulted in significantly higher mean Sz values and significantly lower mean Sv values compared to polishing with the Katana kit (p-value=0.012 και 0.002, respectively). These findings were in accordance with SEM pictures, in which the surface of specimens polished with Katana system was smoother. During ageing, surface parameters did not change significantly, regardless of the intraoral kit being used. Finally, XRD analysis revealed higher monoclinic phase content of the specimen polished with the Eve system compared to the other two specimens. In conclusion, among the intraoral kits studied, Katana is the only kit that achieved similar smoothness to extraoral polishing. Besides, Katana kit reduces roughness significantly more than the other studied intraoral systems. Finally, ageing does not seem to significantly affect surface roughness.